
DESIGN EN BÆREDYGTIG NØDSTRØMSFORSYNING 
[image: ]Bilag 1: Offshore substations
Figur 1: Substation i en vindmøllepark. Kilde: File:20250329 - Rampion Wind Farm offshore substation.jpg - Wikimedia Commons

Semco Maritime er en dansk virksomhed, der leverer løsninger og ydelser til offshore-energisektoren, herunder havvind. 
Inden for offshore vind arbejder Semco Maritime blandt andet med offshore substations, hvor virksomheden kan stå for en række tekniske leverancer. Det omfatter eksempelvis elektrisk og mekanisk engineering, indkøb, konstruktion og idriftsættelse af tekniske systemer.
En offshore substation fungerer som et centralt knudepunkt i en havvindmøllepark. Her samles strømmen fra vindmøllerne, og spændingen transformeres, inden strømmen transporteres videre mod land.
De spiller derfor en central rolle i den grønne omstilling og energiforsyningen til havs, og det er vigtigt for dem, at deres substations får et grønt image. 
Der findes yderligere materiale om dette på nedenstående links. 
Semco Maritime - Renewable Energy
Semco Maritime - Offshore Substations

Figur 2: Middelgrunden vindmøllepark. Kilde: Kim Hansen: https://commons.wikimedia.org/wiki/File:Middelgrunden_wind_farm_2009-07-01_edit_filtered.jpg.

Vindmøllefarmene er ofte placeret adskillige kilometer fra land, for at møllerne ikke generer deres omgivelser. Desuden transformerer de spændingen fra vindmøller op, dvs. 33 kV eller 66 kV transformeres op til 230 kV eller højere. Det gør man for at transformere strømstyrken ned og dermed blive i stand til at designe søkablerne ind til land tyndere og med mindre energitab. 
De substations, der arbejdes med i Semco, er HVAC-platforme (high voltage alternating current). Der kunne også være tale om HVDC-platforme, hvor formålet er det samme, men disse arbejder Semco ikke med p.t. Substations kan enten være monteret på en platform i havbunden (bundfaste), eller de kan være flydende. Semco arbejder med fastmonterede platforme p.t.
Stationerne indeholder forskellige dæk med forskellige funktioner, som groft kan inddeles i:
· Øverst: Mennesker, styring og kommunikation
· I midten: Transformere og højspændingsudstyr
· Nederst: Kablerne fra møllerne og til land samt nødgenerator.
En substation er normalt ubemandet, men der er forskellige situationer, hvor der vil være personer om bord – og det kan de være i dagevis. Det kan dreje sig om almindeligt vedligehold og tilsyn, opdatering og udskiftning af enheder mv., og der er mange sikkerheds- og stabiliseringssystemer, der skal være funktionelle. Det er vigtigt, af sikkerhedshensyn, at temperaturregulere transformatorerne samt affugte de elektriske installationer. Endelig skal der også sikres et godt arbejdsmiljø for de personer, der befinder på platformen, når det er nødvendigt. 
En nødsituation kan opstå, når strømmen til platformen afbrydes, fx på grund af et defekt kabel, en brand, eller det kan være en voldsom blæst, der gør, at møllerne ikke må køre og dermed levere strøm til platformen – eller såmænd bare, at det ikke blæser. I de tilfælde kommer platformen i ”island mode”. Dvs. at den skal kunne levere energi til sig selv.
 
Krav til nødstrømsløsningen
For at leve op til kravene fra aftagere og myndigheder har Semcos løsning for et nødstrømsanlæg i mange år været baseret på en dieselgenerator og en tank med dieselolie, da energitætheden af dieselolien og driftssikkerheden er høje. Men dette ønskes udskiftet med en løsning, der ikke er baseret på fossile men vedvarende energikilder.
En kritisk parameter i designet er størrelsen. Vægt og pris er også væsentlige parametre, men de behandles ikke i dette materiale. Fokus er derfor på løsningens størrelse. Det overordnede spørgsmål fra Semco bliver derfor:
Kan der laves et nødstrømsanlæg, der er baseret på vedvarende energikilder og kan overholde krav til drift i nødsituationer?
De internationale krav fra DNV (Det Norske Veritas) samt kundekravene er, at der skal kunne leveres:

1) 50 kW i 18 timer fra en genererende kilde. Dvs. elektriciteten skal kunne produceres på stedet.
2) 320 kW (400 kVA ved 80 % effektivitet) output i peak i perioder til kort varigt at kunne operere kranen, der transporterer forsyninger om bord og løfter emner fra det ene niveau på platformen til det andet.
Nødtransformatoren
Nødgeneratoren på en offshore platform er det, der kaldes et ”genset”. 

Figur 3: Genset til offshorebrug. Dieselmotoren er halvdelen af den grønne enhed til venstre, mens generatoren er den højre halvdel. Den samlede løsning passer ind i en container. Kilde: Brett Croft: https://freepngimg.com/png/50281-generator-free-transparent-image-hd#google_vignette

Dieselmotorer bruges i dag især i skibe og offshoreanlæg, hvor der er behov for høj driftssikkerhed og stor motorkraft, og er fortsat det mest anvendte motorkoncept i store dele af den maritime industri. Der er typisk 6-8 cylindre i en offshore nødmotor, der kører forskudt.
En animation af en enkelt cylinder i dieselmotoren ses her: Animated Engines - Diesel
En dieselmotor har ikke tændrør ligesom en benzinmotor, men fungerer ved først at komprimere luft i cylinderen, så temperaturen stiger kraftigt. Herefter indsprøjtes, under tryk, dieselolie, som selvantændes på grund af den høje temperatur. Forbrændingen frigiver energi, der får stemplet til at bevæge sig ned igen med sådan en kraft, at stemplet forsætter op og restprodukterne fra den forbrændte dieselolie, røggasser, pustes ud. Derved drives krumtapakslen rundt, og rotationen af denne kan overføres til en generator. Den kemiske energi i brændstoffet er hermed omsat til mekanisk energi.

Figur 4: De fire taktslag i en dieselmotor. Kilde efter: Dieselmotoren – Niels Bohr Institutet - Københavns Universitet

Dieselolie kan ændre sig og bliver for gammel, og det kan betyde noget for driften af motoren. Det betyder, at man regelmæssigt både skal skifte olie og luftfiltre samt smøre bevægelige dele for at sikre, at den vil kunne fungere, når der er behov for det.
Den mekaniske energi fra dieselmotoren driver en generator, der bruges til at lave strøm. En generator er en slags omvendt DC-motor. Den omdanner mekanisk energi til elektrisk energi, hvor det er omvendt i en DC-motor. Man kan få enheder, der kan fungere som begge dele (bl.a. fra Frederiksen Science). 
Den elektriske energi dannes ved elektromagnetisk induktion, dvs. man flytter magnet og generatorens spoler i forhold til hinanden. En generator består af en del, der sættes i rotation, når dieselmotorens akse drejer, og kaldes en rotor. Denne bevæger sig typisk inde i statoren, som ikke bevæger sig og er statisk. Når magnetfeltet flytter sig i forhold til spolerne, sker der en elektromagnetisk induktion, hvor man får induceret en spænding i statorens vindinger. Strøm er dermed produceret.
Michael Faraday var den første, der formulerede induktionsloven, der siger, at der opstår en elektrisk spænding i en leder eller en spole, når det magnetiske felt gennem lederen ændrer sig.

Figur 5: Simpel generator. Genereret med ChatGPT. 

En animation af en simpel generator kan findes her:
Faraday's Law | Magnetic Field • Faraday's Law • Magnets | PhET Simulations 

Energiindhold i lagertanken
Størrelsen på en typisk nødstrømsløsning med dieselgenerator nævnes i filmen at være to 20-fods containere. 

Figur 6: Model af substation fra Semco-casefilmen: Design en bæredygtig nødstrømsforsyning - en engineering case til gymnasiet

Målene ses på figur 7.

Figur 7: Størrelse for en nutidig strømgenerator og dieseltank placeret på platformens nederste dæk. Kilde: Figuren er genereret med CHAT GPT.

Samlet volumen for en nødstrømsløsning er således: 

Densiteten for diesel er cirka 0,84 kg/L. Dieseltanken fylder cirka én container, dvs. 38,3 m3 svarende til 38300 L.


Herefter kan vi undersøge, hvor meget energi vi kan få ud af brændstoffet. Det gør vi ved hjælp af stoffets brændværdi, B, som angiver, hvor meget kemisk energi der kan omdannes til termisk energi ved forbrænding. For dieselolie skelner man mellem en lav (LHV) og en høj (HHV) brændværdi, hvor den høje inkluderer energien fra dampens latente varmeenergi. BLHV = 43 MJ/kg (kilde: miljoebevidst.dk).
Den kemiske energi, der kan frigives, beregnes derfor som: 


Det maksimale behov for energi er 50 kW i 18 dage. Svarende til:

Dermed er der mere end 17 gange energi i brændstoffet, end der umiddelbart er behov for. 
En dieselgenerators effektivitet, η, afhænger af, hvordan den er belastet. Den bedste effektivitet opnås ved en belastning på 70-80 procent af den nominelle, og her er den typisk omkring 45 % (www.altomteknik.dk). Det betyder, at den energi, der reelt skal omsættes og tilføres generatoren for at kunne levere 78 GJ, er:

Hermed kan konkluderes, at brændstoffet rigeligt slår til i forhold til de stillede krav.
Batterier en mulighed?
Hvis vi kigger på at udskifte dieselgeneratoren med et batteri, hvor stort skal det så være? Vi kan finde rumfanget for en total batteriløsning ud fra følgende forudsætninger:
· Energibehovet er 50 kW i 10 dage, svarende til 78 GJ.
· Energitætheden, ρE, for et LFP-batteri (Lithium Iron Phosphate, LiFePO₄) er i størrelsesordenen 300-350 kWh/m³ på celleniveau.
· For en implementeret batteriløsning regnes der med en energitæthed på omkring 200 kWh/m³, da der også skal være plads til køling, styring, brandsikring og chassis.
På den baggrund kan batteriløsningens nødvendige rumfang beregnes.
Kilde: Lithium-Ion Battery Energy Density Guide for OEM Devices (2026)



Det nødvendige rumfang for batterier, Vbat , der skal dække hele energibehovet, er derfor:


Den samlede nødstrømsløsning er p.t. 38,3 m³, hvilket svarer til en forskel på cirka en faktor 3. En mere kompakt batteriløsning kan dog måske opnås med nyere batterityper med højere energitæthed eller ved at reducere kravet til antal dage på nødstrøm.
Det kan derfor være relevant at overveje en løsning, hvor energibehovet på 50 kW i 18 dage dækkes gennem en kombination af lagret energi fra batterier og løbende energiproduktion.

